מה עושה חברת SafeBreach?
אבטחה
בשיחה עם גיקטיים מספר גיא בז'רנו, שותף-מייסד ומנכ"ל SafeBreach כי משבר הקורונה גרם לשינויים עמוקים בתחום האבטחה הארגונית: "מעט מאוד מנהלי אבטחה בארגונים תכננו מעבר דרסטי כזה ל-100 אחוז עבודה מרחוק תוך זמן קצר. טופולוגיית הרשת השתנתה דרסטית, עם תוספת של נקודות גישה ביתיות וראוטרים שלא תוכננו להציע אבטחה וניהול ברמה ארגונית. עובדים רבים נאלצו להשתמש בלפטופים ומחשבים פרטיים שלהם כדי להמשיך לעבוד, והמכשירים האלו לרוב לא כוללים אמצעי אבטחה ושליטה כמו במחשבים ארגוניים". השינוי הזה גרם לדברי בז'רנו לצמיחה של וקטורי התקפה כמו פישינג, ניצול חולשות אבטחה ב-VPNים, הורדות קבצים זדוניים וניצול פרצות אבטחה ברשתות ביתיות ומכשירי IoT: "תוקפים יכולים לנצל את נקודות התורפה הללו כדי לחדור לרשתות ארגוניות ולשאוב מידע רגיש".
SafeBreach היא חברה העוסקת בתחום אבטחת המידע.